Βρισκόμαστε δίπλα στο ρινγκ για άλλη μία μεγάλη διοργάνωση.
Αρχίσανε!
Πάντως ο Ντόκτορ Τζέρι Γκράχαμ δεν είναι και πολύ δημοφιλής.
Όλοι είχαμε αγαπημένους παλαιστές.
Ο αγαπημένος μου ήταν ο Ντόκτορ Τζέρι Γκράχαμ.
Προφανώς δεν ήταν γιατρός.
Μεγαλόσωμος, ανοιχτόξανθο μαλλί.
Άναβε το πούρο του με κατοσταδόλαρα.
Δεν ξέρω άλλον που να έχει τόσους εχθρούς όσους ο Ντόκτορ Τζέρι Γκράχαμ.
Ήταν χιλ, όπως λέμε στον χώρο.
Ίσως γι' αυτό μου άρεσε, δεν ξέρω.
Γιατί δεν μου άρεσαν οι καλοί.
Ήθελα πολύ να του μοιάσω, έπεισα τη μητριά μου να βάψω τα μαλλιά μου ξανθά.
Κι έμαθα να κορδώνομαι όπως αυτός.
Ναι.
Δεν περπατάει, κορδώνεται.
Με πήρε υπό την προστασία του.
"Θες να πάμε μια βόλτα, μικρέ;" Αν ήθελα, λέει!
Είχε ένα κάμπριο του 1959.
Είμαι συνοδηγός.
Περνούσε τις διασταυρώσεις κορνάροντας, άσχετα αν ήταν πράσινο ή κόκκινο.
Και σκέφτηκα "Αυτά είναι μεγαλεία.
Τέτοια ζωή θέλω κι εγώ".
Ήταν πολύ φιγουρατζής.
Πολύ επιθετικός.
Όταν είδα όλη αυτήν την αλαζονεία και όλο αυτό το εφέ, είπα
"Ναι, αυτός θέλω να γίνω".
Ο ΚΥΡΙΟΣ ΜΑΚΜΑΝ
ΕΠΕΙΣΟΔΙΟ 4: Η ΧΡΥΣΗ ΕΠΟΧΗ
ΤΟΝ ΙΑΝΟΥΑΡΙΟ 2024 Ο ΒΙΝΣ ΜΑΚΜΑΝ ΠΑΡΑΙΤΗΘΗΚΕ ΜΕΤΑ ΑΠΟ ΚΑΤΗΓΟΡΙΕΣ
ΓΙΑ ΣΕΞΟΥΑΛΙΚΑ ΑΔΙΚΗΜΑΤΑ ΚΑΙ ΕΜΠΟΡΙΑ ΑΝΘΡΩΠΩΝ.
ΟΙ ΠΕΡΙΣΣΟΤΕΡΕΣ ΣΥΝΕΝΤΕΥΞΕΙΣ, ΟΠΩΣ ΚΑΙ ΑΥΤΗ ΤΟΥ ΒΙΝΣ ΜΑΚΜΑΝ,
ΕΓΙΝΑΝ ΠΡΙΝ ΤΗ ΔΗΜΟΣΙΟΠΟΙΗΣΗ ΤΩΝ ΙΣΧΥΡΙΣΜΩΝ.
Ο Μάικλς θέλει να νικήσει τον Μπρετ Χαρτ με σαρπσούτερ; Κι όμως!
Χτύπα το καμπανάκι!
Στο Μόντρεαλ, στο Survivor Series,
ο Βινς ΜακΜάν βγάζει ηττημένο τον Μπρετ Χαρτ
και ακολουθεί καβγάς.
Ήταν αναμφισβήτητα η πιο αμφιλεγόμενη αναμέτρηση στην ιστορία της πάλης.
Το Στήσιμο του Μόντρεαλ.
ΠΟΛ ΛΕΒΕΣΚ - "ΤΡΙΠΛ ΕΪΤΣ"
Ήταν εντελώς εξωπραγματικό.
Προκάλεσε μεγάλες αναταράξεις στον χώρο της πάλης.
ΣΟΝ ΜΑΪΚΛΣ
Στον αντεργκράουντ χώρο, που πλέον είναι το ίντερνετ,
κυκλοφόρησαν πληροφορίες των παρασκηνίων, οι οποίες διαδίδονταν αστραπιαία.
Βλέπαμε αντιδράσεις ανθρώπων για κάτι που δεν θα έπρεπε να είχαν γνώση.
Οι φαν ήξεραν ότι ο Βινς πρόδωσε τον Μπρετ Χαρτ,
κάτι πολύ αντιεπαγγελματικό, σύμφωνα με τους κανόνες της πάλης.
Πάντα υπάρχουν δύο πλευρές, αλλά λίγοι πήραν το μέρος του Βινς.
ΝΤΕΪΒ ΜΕΛΤΖΕΡ
Μετά το Στήσιμο του Μόντρεαλ, ως Καναδή μίσησα τον Βινς.
ΤΡΙΣ ΣΤΡΑΤΟΥΣ
Ο Βινς προσπάθησε να το δικαιολογήσει.
Δεν τα κατάφερε πολύ καλά.
Ο Μπρετ καταδίκασε τον εαυτό του.
Δεν λυπάμαι καθόλου τον Μπρετ.
Μετά απ' όσα είπε για τον Μπρετ
ήρθε η στιγμή εκείνη
που πλέον πρωταγωνιστούσε η πραγματικότητα, και όχι η μυθοπλασία.
Και τα όρια είναι δυσδιάκριτα.
Καταφτάνει ο Βινς ΜακΜάν, ενώ το κοινό τον γιουχάρει.
Φωνάζουν να φύγει ο ΜακΜάν. Τι συμβαίνει;
Με αποτέλεσμα να εισπράττω αποδοκιμασίες.
Μήπως κάποιος θα βγάλει νοκάουτ τον Βινς ΜακΜάν αυτήν τη βδομάδα;
Και είπα "Εντάξει, Βινς. Αξιοποίησέ το επιχειρηματικά.
Χρησιμοποίησέ το για έναν νέο χαρακτήρα".
Ο Βινς δεν είναι αγαπητός.
Πάντα ήθελα να γίνω περφόρμερ,
αλλά ο πατέρας μου δεν ήθελε να μπω στον χώρο, ιδίως έτσι.
Έλεγε "Δεν το θέλεις αυτό". Αλλά αυτό ακριβώς ήθελα να κάνω.
Όταν συνέβη, προέκυψε φυσιολογικά.
Δείξτε λίγο σεβασμό.
Εκείνη τη χρονική στιγμή
ο Βινς ΜακΜάν δημιουργεί τον Κύριο ΜακΜάν, το σατανικό αφεντικό.
Κάτι που τελικά άλλαξε την κατεύθυνση του χώρου.
Ας συζητήσουμε
για τις προκλήσεις που σας έθεσε η WCW.
Βλέπω ότι στα νούμερα του Ιανουαρίου
η WCW είναι στην πρώτη θέση, στη δεύτερη, στην τέταρτη και στην έκτη.
Ενώ εσείς στη 18η.
Το 1997 η WCW έκανε πολύ μεγάλα νούμερα, είχε καλύτερο προϊόν.
Και θεώρησα ότι πλέον είχε κυριαρχήσει, ότι θα συνέχιζε έτσι στο μέλλον.
Ο Μπρετ Χαρτ!
Όταν ο Μπρετ Χαρτ έκανε τη μετάβαση και ήρθε στην WCW...
ΕΡΙΚ ΜΠΙΣΟΦ
...αν έβαζες δίπλα δίπλα τα δύο ρόστερ και έκανες τη σύγκριση,
η WCW ήταν σε καλύτερη θέση απ' ό,τι η WWE.
Ήθελα να κυριαρχήσω και να νικήσω.
Αν στο μεταξύ η WWE πτώχευε,
θα ήταν δυσάρεστο, αλλά δεν θα ένιωθα άσχημα.
Τι είναι αυτό;
Δεν παίζεται αυτός.
Να το! Τι είναι;
Επί χρόνια είχαμε κολλήσει σε ένα πολύ νεαρό κοινό,
ενώ απ' την άλλη η WCW
είχε κερδίσει το κοινό μεταξύ 18 και 34 χρόνων.
Με πολύ καινοτόμες ιδέες.
Όταν επί 83 εβδομάδες σου ρίχνουν στα αυτιά,
επηρεάζεται η αυτοπεποίθησή σου.
ΜΑΡΚ ΚΑΛΑΓΟΥΕΪ - "ΑΝΤΕΡΤΕΪΚΕΡ"
Αλλά επίσης σημαίνει ότι κάτι πρέπει να αλλάξεις.
Ήξερα ότι αν δεν αλλάζαμε, θα πατώναμε.
Συνεργάζεσαι με δίκτυα και με τα στελέχη τους.
ΜΠΡΟΥΣ ΠΡΙΤΣΑΡΝΤ
Έρχονται και σου λένε "Αυτοί κάνουν καλύτερα νούμερα.
Βλέπω παλαιστές μας στην εκπομπή τους. Τι παίζει;"
Ακούς το κοινό.
Και το νιώθεις. Είναι καιρός για αλλαγή.
Ήταν ώρα να κάνουμε ένα βήμα ακόμη και να εξελιχθούμε.
Όταν άρχισα να δουλεύω με τον Βινς...
ΜΠΟΝΙ ΧΑΜΕΡ USA NETWORK
...μαινόταν πόλεμος μεταξύ των δύο εταιρειών.
Εσύ κι εγώ, ΜακΜάν. Μόνοι στο ρινγκ.
Ο Βινς αποφάσισε
ότι ήθελε να φημίζεται επειδή ξεπερνούσε τα όρια,
επειδή ήταν τολμηρός,
λίγο τρελός.
O Βινς εμφανίστηκε και έδωσε μια συνέντευξη
για τον νέο τρόπο παραγωγής των εκπομπών της WWE.
Εμείς στην WWE πιστεύουμε
ότι το κοινό έχει βαρεθεί να προσβάλλουν τη νοημοσύνη του.
Ο Βινς κατά κάποιον τρόπο διαφήμισε ένα σωρό αλλαγές που έρχονταν.
Δεν έδωσα σημασία.
Περίμενα άλλη μία εκδοχή του Κλόουν Ντόινκ
ή ενός σατανικού οδοντογιατρού κι ότι θα συνέχιζε τα ίδια.
Δεν ήξερα ότι ο Βινς είχε πάρει την απόφαση
να δημιουργήσει την εποχή Attitude.
H εποχή Attitude γεννήθηκε συγκεκριμένη στιγμή;
Ναι, φυσικά.
Έρχεται!
Ένα βράδυ που ο Βινς δεν ήταν παρών στη μαγνητοσκόπηση,
ο Σον Μάικλς βγήκε με κολλητό σορτσάκι.
Και πριν βγει φούσκωσε το μπροστινό μέρος του σορτς βάζοντας κάλτσα.
Γάζα είχα βάλει, όχι κάλτσα. Την είχα τσιμπήσει απ' τα αποδυτήρια.
Και χόρευα και έκανα φιγούρες.
Μου τηλεφώνησε ο Βινς την επομένη,
είπε ότι ήταν αντιεπαγγελματικό, μου έριξε πρόστιμο 10.000 δολαρίων.
Του είπα "Εντάξει, αλλά ξαναδές το και πες μου ότι δεν έχει πλάκα".
Αν μιλάμε για "ψυχαγωγία", ήταν πολύ ψυχαγωγικό.
Ήταν ένα έναυσμα για να αρχίσουμε να συζητάμε
ότι έπρεπε να γίνουμε τολμηροί.
Μπορείς να σέβεσαι τον χώρο μας,
αλλά χωρίς να προσποιείσαι ότι δεν είναι παράξενος.
Αρκεί να σας πω ότι γλίτωσα το πρόστιμο των 10.000 δολαρίων
Ο Βινς ήταν έξαλλος,
αλλά τρεις ή τέσσερις εβδομάδες μετά θυμάμαι τον Βινς να λέει
"O Σον Μάικλς. Αυτό θα πει τσαμπουκάς!
Αυτό έχει, τσαμπουκά. Χρειαζόμαστε περισσότερο τσαμπουκά".
Γεννήθηκε η εποχή Attitude.
Η εποχή Attitude ήταν μια μεταμόρφωση που πραγματοποιήθηκε.
Αλλάξαμε τον τρόπο που παρουσιάζαμε το προϊόν μας.
Γίναμε πιο άπληστοι, πιο πρόστυχοι.
Ήμασταν πιο ωμοί.
Πολλοί συνηθίζουν να λένε ποια συγκεκριμένη στιγμή άρχισε.
Έγινε πολύ σταδιακά.
Είμαστε η D-Generation X!
Εσείς φτιάχνετε τους κανόνες κι εμείς τους σπάμε!
Η D-Generation X
είναι αυτό που στην αθλητική ψυχαγωγία λέμε φατρία.
Ήταν παραφυάδα της Κλίκας.
Ήταν αντιεξουσιαστές.
Εκείνη την εποχή η αντιεξουσιαστική στάση είχε απήχηση στο κοινό.
Και δεν ήξερες αν ήταν μυθοπλασία ή αν ήταν όλα αληθινά.
- Το παρατραβάτε! - Έχει κι άλλο!
Αλλά δεν το χόρταινες.
Όταν ο Σον κι εγώ αρχίσαμε την DX,
με αυτά που λέγαμε και με αυτά που κάναμε
ερχόταν ο Βινς και μας έλεγε
"Έτσι και το ξανακάνετε, τελειώσατε.
Το USA Network απειλεί να μας κόψει".
Αλλά απ' τα παρασκήνια ακούγαμε το κοινό να παραληρεί.
Και κάποια στιγμή αλλάζουν όλα και αλλάζει και η αντίδραση.
"Αυτό έπιασε. Ξανακάντε το".
Σουτιέν;
Τι... Θεέ μου!
Πλέον αλλάξαμε το σενάριο
και δεν απευθυνόμασταν σε 12χρονα.
Απευθυνόμασταν στο κοινό των αντρών 18-34 ετών.
Μόλις εμφανίστηκε η ευκαιρία, την άρπαξα, γιατί πήγαινε καλά.
Έπρεπε να γεμίσουμε τις αρένες και τα στάδια,
και κάναμε ό,τι χρειαζόταν για να είμαστε οι καλύτεροι.
ΣΤΟΟΥΝ ΚΟΛΝΤ
Ο σταρ της εποχής Attitude ήταν ο Στόουν Κολντ Στιβ Όστιν.
Όποιος τολμάει να μπαίνει στο ρινγκ με τον Στιβ Όστιν,
θα τρώει το ξύλο της χρονιάς του, τελεία και παύλα.
Δεν ήταν συνηθισμένο αυτό που έκανε.
Ήταν ένας αισχρολόγος, ένας αλητάμπουρας, ένα σκληρό καρύδι της εργατιάς του Νότου.
Όταν μπήκα στην επαγγελματική πάλη,
δεν είχα σκοπό να κάνω την επιτυχία που τελικά έκανα.
ΣΤΟΟΥΝ ΚΟΛΝΤ ΣΤΙΒ ΟΣΤΙΝ
Δεν ήξερα μέχρι πού θα έφτανε ένας λέτσος απ' τη Βικτόρια του Τέξας.
Πριν πάει στην WWE, ο Στιβ Όστιν ανήκε στην WCW.
Αλλά απολύθηκε από εκεί.
Και κατέληξε στην ECW,
που είναι η πανκ-ροκ και ίντι ομοσπονδία της επαγγελματικής πάλης.
Η θητεία μου εκεί μου άνοιξε τα μάτια, ήταν φοβερή σκηνή.
H Extreme!
Είναι η αρένα της ECW.
H ECW ήταν απαραίτητη για να ταράξει τα νερά
της επαγγελματικής πάλης/ψυχαγωγίας.
ΠΟΛ ΧΕΪΜΑΝ
Χωρίς κανόνες, χωρίς νόρμες.
Μες στην τεστοστερόνη και την αδρεναλίνη, χωρίς περιορισμούς,
τύπου "σίγουρα είναι αδίκημα",
τύπου "τι σκατά βλέπω;"
Έπεφτε βρομόξυλο.
Η ECW ήταν μια απίστευτα ανεξέλεγκτη διοργάνωση,
που προσέλκυσε ένα διαφορετικό κοινό.
Ήταν κάτι πολύ ασυνήθιστο.
Εκτίμησα πολύ τη διοργάνωση και τον υπεύθυνο διοργανωτή.
Δεν υπάρχει άλλη οργάνωση στον κόσμο, γαμώτο μου,
που να συγκρίνεται με την ECW!
Ο Βινς πάντα έβλεπε όλους τους άλλους
ως ένα σύστημα που προμήθευε τις μεγάλες κατηγορίες της WWE.
Ήξερα ότι δεν θα κρατούσαμε πολύ τον Στιβ.
Αλλά θα αξιοποιούσαμε ποιοτικά την κάθε στιγμή που θα έμενε στην ECW.
Καταφέραμε πολλά σε σύντομο διάστημα.
Και τελικά ο Βινς άρχισε να με προσέχει
και κατέληξα στην WWE.
Ο Στόουν Κολντ Στιβ Όστιν. Υπέροχο, ΜακΜάν!
Έγινα ο Στόουν Κολντ Στιβ Όστιν,
ένα χυδαίο κάθαρμα απ' το νότιο Τέξας.
Ήταν διασκεδαστικό.
Ο κόσμος με αντιπαθούσε και κάναμε ντόρο.
Εκείνη την εποχή
όλοι ξέρουν ότι ο Τριπλ Έιτς προοριζόταν να νικήσει στο King of the Ring.
Αλλά τελικά τιμωρήθηκε γι' αυτό που συνέβη στο Μάντισον Σκουέρ.
Ακούω τον Βινς από πίσω μου "Στιβ, έχεις ένα λεπτό;"
Και του λέω "Προφανώς, είσαι το αφεντικό".
Και λέει "Σε δύο εβδομάδες θα νικήσεις στο King of the Ring".
Ξεκινάνε οι τηλεοπτικές μεταδόσεις, παλεύω πρώτα με τον Μαρκ Μέρο.
Κάνουμε μια κίνηση, με κλοτσάει στο στόμα, ματώνουν τα χείλια μου.
Πηγαίνω αμέσως στο νοσοκομείο και μου κάνουν 14 ράμματα.
Μόλις γυρίζω, με πλησιάζει ο Μάικλ Χέις και μου λέει
"Στον τελικό θα παλέψεις με τον Τζέικ Ρόμπερτς,
έβγαλε ένα θρησκευτικό βίντεο".
Η ύψιστη δύναμη με αγκαλιάζει και με ανυψώνει.
Και αμέσως σκέφτηκα το Όστιν 3:16.
Παλιά στους αγώνες φούτμπολ υπήρχαν πανό που έγραφαν "Κατά Ιωάννη 3:16".
Βγαίνω και αντιμετωπίζω τον Τζέικ.
Είσαι για κλάματα!
Να το!
Ένα, δύο, και τον τέλειωσε!
Ο Στόουν Κολντ Στιβ Όστιν.
Πηγαίνω στο μικρόφωνο
και αρχίζω να τα χώνω στον Τζέικ.
Κάθεσαι και τιμάς τη Βίβλο σου και λες την προσευχή σου
και τι κατάλαβες;
Μιλάς για τους Ψαλμούς, για το Κατά Ιωάννη 3:16.
Το Κατά Όστιν 3:16 λέει ότι σε σάπισα στο ξύλο.
Κι όταν το είπε αυτό ο Στιβ, σκέφτηκα "Θεέ μου, τι πήγε κι έκανε;"
Δεν θα το πάρουν καλά στη Ζώνη της Βίβλου.
Άντε χάσου.
Και μετά συνέχισα να μιλάω.
Άκουγα τον Βινς από το βάθος, γιατί έκανε τον σχολιασμό.
Έπρεπε να πω κάτι για να κλείσω.
Και απ' το πουθενά λέω
"Τελεία και παύλα, γιατί το λέει ο Στόουν Κολντ".
Ήταν εξαίσιο.
Άλλαξε ποιος ήταν ο ίδιος και το πώς βλέπαμε τον χαρακτήρα του.
Την επόμενη βραδιά παντού έβλεπες πανό "Κατά Όστιν 3:16".
Το Κατά Όστιν 3:16 εξαπλώθηκε.
Επικρατούσε χαμός.
Όταν άρχισαν οι κόντρες της Δευτέρας και κάναμε άσχημα νούμερα ήταν λογικό,
γιατί είχαν φοβερό θέαμα, πολύ καινοτόμο,
και υπέροχα ταλέντα με τέλειες ιστορίες.
Αλλά όταν ανακάμπταμε,
πιστεύαμε ότι είχαμε καλύτερο θέαμα κι αναρωτιόμασταν για τα νούμερα.
"Κάποιος μάλλον λαδώνει, γιατί έχουμε καλύτερο θέαμα".
Θυμάμαι τον Βινς να λέει εκείνη την εποχή
"Πρέπει να κάνουμε κάτι,
πρέπει να τραβήξουμε τα βλέμματα πάνω μας,
πρέπει να κάνουμε κάτι συνταρακτικό στη WrestleMania".
Και αυτό κάναμε.
Θα ήθελα να σας παρουσιάσω...
ΙΑΝΟΥΑΡΙΟΣ 1998
...τον άνθρωπο που πολύ απλά είναι
ο πιο ζόρικος που υπάρχει στον πλανήτη.
Κυρίες και κύριοι,
ο Άιρον Μάικ Τάισον!
Κάποιος μου τηλεφώνησε κι είπε "Δεν θα πιστέψεις τι θα κάνουν".
Κι είπα "Σιγά".
Ήμουν τόσο μπροστά, που δεν ασχολιόμουν. Από αλαζονεία.
Μου λέει "Θα φέρουν τον Μάικ Τάισον".
Μου έφυγε η μαγκιά πολύ γρήγορα.
Ήταν ιδέα του Βινς να έρθει ο Μάικ Τάισον.
Ασχολήθηκε και ο Σέιν ΜακΜάν.
Θέλαμε μια μεγάλη προσωπικότητα,
κάποιος πολύ αναγνωρίσιμος να μπει στη WrestleMania.
Και εκείνη την εποχή ο Τάισον ήταν κορυφή.
Νομίζω ότι είχε βγει από τη φυλακή τρία χρόνια νωρίτερα.
Γνωρίζοντας το παρελθόν του Μάικ Τάισον,
ήταν ριψοκίνδυνο να επενδύσει σ' αυτόν η WWE;
Δεν είχε συλληφθεί ακόμα για βιασμό, όταν το κάναμε.
- Σωστά; - Όχι, είχε συλληφθεί.
Ο Μάικ δεν είναι κοινής αποδοχής τώρα.
ΜΠΟΜΠ ΚΟΣΤΑΣ
Αλλά η δημόσια εικόνα του ήταν καλύτερη εκείνη την εποχή.
ΝΤΙΣΚΑΛΙΦΙΕ Ο ΤΑΪΣΟΝ, ΔΑΓΚΩΣΕ ΤΟΝ ΧΟΛΙΦΙΛΝΤ
ΠΡΟΣΤΙΜΟ 3.000.000 ΔΟΛΑΡΙΩΝ
Η πάλη αυτού του επιπέδου εστίαζε στον ντόρο.
Ο ντόρος πουλάει εισιτήρια.
Δεν χρειάζεται να είναι θετικός. Μπορεί να είναι αρνητικός.
Συγκεκριμένα θέλω να ευχαριστήσω τον Μάικ Τάισον,
επειδή είναι μαγνήτης για τα ΜΜΕ.
Ο Τάισον σε πληρωμή ανά προβολή ήταν μεγάλη υπόθεση.
Ο Μάικ ήταν διαιτητής ως καλεσμένος,
στο ματς μεταξύ Στόουν Κολντ Στιβ Όστιν και Σον Μάικλς.
Είναι ο Μάικ Τάισον, μεγάλο όνομα του αθλητισμού.
Εκείνη την εποχή όλοι έβλεπαν ότι ανέβαινε η δημοτικότητα του Όστιν.
Ένα θα σου πω.
Έτσι και μπεις στη μέση, θα δεις αστεράκια.
Και δεν θα θες να ξαναμπείς στο ρινγκ.
Τελεία και παύλα.
Τότε νόμιζα ότι η WCW, ενώ ήταν ακόμα μπροστά,
θα γινόταν πολύ ανταγωνιστική.
Είναι η κορυφή. Η πάλη σημαίνει ακριβώς αυτό.
Να κερδίσεις την ευκαιρία
να παλέψεις στον κεντρικό αγώνα της WrestleMania.
- Πρόσεχε! - Τελείωσε!
Πρόσεχε!
Πρόσεχε! Να πάρει.
Στη WrestleMania 14 ο Σον ήταν τραυματισμένος στην πλάτη.
Ο αγώνας ήταν πολύ μέτριος.
Ο Μάικλς πάει για άλλη μια κλοτσιά. Ο Όστιν αντιδρά με στάνερ!
Ο Μάικ Τάισον μετράει!
Πρωταθλητής ο Όστιν!
Ο αγώνας δεν ήταν καλός, δεν καμαρώνω.
Θυμάμαι ότι μετά κοίταξα τον Βινς κι είπε
"Δεν πειράζει, Στιβ. Τώρα αρχίζουν τα καλά".
Θέλω να συγχαρώ
τον νέο πρωταθλητή της World Wrestling Entertainment,
ο οποίος έχει υφάκι, συμφωνούμε όλοι.
Κάτι το οποίο δεν αρέσει απαραίτητα σε όλους μας στην WWE.
Ο χαρακτήρας του Κυρίου ΜακΜάν, όπως το βλέπω εγώ, καθιερώθηκε
αφού εκτυλίχθηκε η πλοκή με τον Μάικ Τάισον.
Βινς, μετατρέπεσαι σε κακό;
- Πάντα ήμουν καλός. - Ναι, αλλά τώρα σε γιουχάρουν.
- Θα είμαι πάντα ο καλός. - Εντάξει.
Ο ιδιοκτήτης της WWE Βινς ΜακΜάν φτάνει στο ρινγκ.
Αλλά ειλικρινά δεν χαίρει θερμής υποδοχής.
Τη συγκεκριμένη στιγμή
άνοιγε μια βεντέτα με τον Στόουν Κολντ Στιβ Όστιν
και ξεκινούσε μια διαμάχη μεταξύ τους
που θα άλλαζε την πορεία του χώρου.
Κανείς, ιδίως ο Βινς ΜακΜάν,
δεν λέει στον Στόουν Κολντ Στιβ Όστιν τι να κάνει.
Τελεία και παύλα.
Και όλα αυτά ξεκινούσαν από τα θολά όρια μεταξύ αλήθειας και μυθοπλασίας.
Ο ΟΣΤΙΝ ΠΡΕΠΕΙ ΝΑ ΚΑΝΟΝΙΣΕΙ ΤΟΝ ΒΙΝΣ
Πρέπει να καταλάβετε ότι η δύναμη ενός Βινς ΜακΜάν και ο έλεγχος που...
Έχεις τον εκκεντρικό δισεκατομμυριούχο Βινς ΜακΜάν
και τον αντισυστημικό Στόουν Κολντ Στιβ Όστιν.
Ήταν τέλειοι ο ένας για τον άλλον.
Θα φας πόδι!
Αν είναι δυνατόν!
Ένας τύπος που προσπαθούσε να με περιορίσει, να με ελέγξει,
ενώ εγώ προσπαθούσα να ρίξω το σύστημα.
Ηλίθιοι, δεν έχετε τα κότσια να απολύσετε τον Στόουν Κολντ Στιβ Όστιν.
Σε άλλες εποχές ήμουν ο κακός, με αυτά που κάνω και επειδή τα χώνω.
Είσαι γελοίος, για κλάματα.
Αλλά εγώ καθιέρωσα την γκρίζα ζώνη στον χώρο της επαγγελματικής πάλης,
όπου συνήθως όλα είναι ή άσπρο ή μαύρο.
Στην εποχή μου υπήρχε ένας καλός κι ένας κακός.
ΤΟΝΙ ΑΤΛΑΣ
Ο Βινς Τζούνιορ έφερε τον κακό και τον χειρότερο.
Δεν υπήρχαν πια καλοί στην πάλη.
Η κοινωνία εκείνη την εποχή είχε γίνει σκληρή.
Η κοινωνία εκείνη την εποχή είχε περισσότερο τσαμπουκά.
Και γι' αυτό δημιουργούσες χαρακτήρες που κινούνταν σε μια γκρίζα ζώνη.
Οι θαυμαστές δεν ήθελαν πια να βλέπουν καλούς.
Κανείς δεν ήθελε τους καλούς, ούτε στις ταινίες.
Όπως στα βιντεοπαιχνίδια και στην πάλη.
Εμείς εξυπηρετούμε το τώρα.
Αυτό αξιοποιείς.
Είναι πολλά λεφτά.
Κι ο Βινς είπε "Δώσε μου αυτά τα λεφτά".
Δεν καθορίζουμε τάσεις, προσπαθούμε να τις ακολουθούμε.
Εκείνη η εποχή ήταν σαν την Άγρια Δύση.
Ο Στόουν Κολντ Στιβ Όστιν, που είναι και άξεστος και κακός
και το μεγαλύτερο όνομα της πάλης,
λατρεύεται από τους θαυμαστές του.
Άμα γουστάρει, σπάει ένα μπουκάλι. Άμα γουστάρει, σηκώνει το μεσαίο δάχτυλο.
Όχι!
Κάτι μέσα μας λατρεύει να βλέπει τους κακούς να αναδεικνύονται.
Επειδή σε αυτό το κομμάτι μας δεν αρέσει που πρέπει να φερόμαστε καλά,
χωρίς να σπρώχνουμε τον κόσμο,
χωρίς να προσβάλλουμε τον κόσμο.
Ο Στόουν Κολντ ποδοπατάει το αφεντικό!
Το κοινό ζούσε μέσα απ' αυτήν πλοκή, ήθελε να σκάσει μπουνιά στο αφεντικό του.
Εγώ μπορούσα να το κάνω και κυριολεκτικά και μεταφορικά
κάθε Δευτέρα στο Raw.
Προσοχή! Ο Όστιν βγάζει νοκάουτ ξανά τον ΜακΜάν.
Οι θαυμαστές ανταποκρίθηκαν με ένταση, επειδή έχει έντονο χαρακτήρα.
Είναι υπερβολικός, εξωπραγματικός.
Τον μισείς αμέσως, αλλά και τον αγαπάς. Αλλά τον μισείς με τη μία.
ΒΙΝΣ, ΚΑΘΑΡΜΑ
Ο Κύριος ΜακΜάν είναι στην κορυφή.
Επομένως όλοι όσοι δεν είναι στην κορυφή, μισούν αυτόν που είναι στην κορυφή.
Έχει ολόκληρη συλλογή από Corvette.
Ο Βινς περνάει με το ραμμένο κοστούμι, κορδώνεται.
Εντελώς αντιπαθητικός.
Τον μισείς αμέσως.
Μη μου χώνεις το μικρόφωνο στα μούτρα. Δικό μου είναι. Κι η κάμερα!
Κλείσ' τη!
Και έγινε ο πιο μισητός χαρακτήρας στην ιστορία του χώρου.
Μαλάκα!
Ο Κύριος ΜακΜάν είναι χαρακτήρας,
που προέρχεται από τον Βινς ΜακΜάν.
Ένας χαρακτήρας με τον οποίο ταυτιζόμουν από παιδί.
Γιατί όταν ήμουν μικρός, ήμουν πάμφτωχος.
Και έχοντας αυτό το υπόβαθρο, αντιπαθώ τους πλούσιους.
Γνώρισα ανθρώπους που θεωρούσαν τον εαυτό τους καλύτερο,
επειδή είχαν "περισσότερα λεφτά".
Δεν ένιωθα ότι ήμουν κάποιος, ένιωθα ένα τίποτα.
Στην πορεία μαθαίνεις.
Εκείνη την εποχή πάλευα και μου άρεσε.
Κι αν μπορούσα να το κάνω καλά, θα ήμουν κάποιος.
Και ήμουν καλός στην πάλη.
Αλλά μου έλεγαν "Δεν πάλεψες δίκαια.
Έκλεψες".
"Ναι; Νίκησα, όμως".
Τι στον διάολο έπαθες;
Με τον χαρακτήρα μου, τον Κύριο ΜακΜάν,
μπορώ να υποδυθώ κάποιον που εκφοβίζει, γιατί έτσι μεγάλωσα.
Αυτό έκαναν οι πλούσιοι, προσπαθούσαν να σε εκφοβίσουν.
Θα δεις τι θα πάθεις!
Ξέρω πώς να φέρομαι σαν υπερόπτης που φοβερίζει τους άλλους,
σαν νταής.
Δεν φταίω εγώ που τυγχάνει να είμαι αυτοδημιούργητος δισεκατομμυριούχος!
Μου ήταν εύκολο να μπω στον ρόλο,
γιατί ήξερα τι ήταν αυτό που αντιπαθούσα.
Κάποιοι είναι πλούσιοι. Κι εσείς δεν είστε.
Ξέρει πώς να χειραγωγεί το πλήθος πολύ καλύτερα από οποιονδήποτε άλλον.
Τώρα είμαι σωστός Τεξανός.
Μου άρεσαν οι αποδοκιμασίες.
Όταν χειραγωγείς το κοινό
και σε γιουχάρει ατελείωτα,
τη θέλεις την αποδοκιμασία, θέλεις να τη νιώσεις.
Δεν τη φοβάσαι, την αγκαλιάζεις.
Η γνώμη μου για το Τέξας.
Είναι υπέροχο συναίσθημα.
Ήξερε να κάνει το κοινό να ασχολείται, ή να τον μισεί ή να συγκινείται.
Το συναίσθημα πουλάει εισιτήρια.
Είναι συναίσθημα.
Αν τους πατήσεις το κουμπί και τους βγάλεις συναίσθημα,
ξεχνούν πού βρίσκονται.
Δεν είναι σε σινεμά ή σε αρένα. Κοιτάνε εσένα, πρόσωπο με πρόσωπο.
Τότε ξέρεις ότι τους καθήλωσες.
-Απόλαυσέ το, Κύριε ΜακΜάν. - Θυμάμαι...
Η υποκριτική είναι εύκολη.
Το δύσκολο είναι να είσαι ο εαυτός σου.
Τι ομοιότητες έχεις με τον Κύριο ΜακΜάν;
- Με τον χαρακτήρα του ΜακΜάν; - Ναι.
Καμία απολύτως.
Ο Κύριος ΜακΜάν είναι προέκταση του Βινς ΜακΜάν
στην υπερβολική του εκδοχή.
Η διαφορά μεταξύ του Κυρίου ΜακΜάν και του Βινς ΜακΜάν;
Μάλλον καμία.
Είναι το ίδιο ακριβώς άτομο.
ΤΕΡΙ ΜΠΟΛΕΑ - "ΧΑΛΚ ΧΟΓΚΑΝ"
Χωρίς υπερβολές.
Ο χαρακτήρας του Κυρίου ΜακΜάν είναι ο Βινς.
Ο ίδιος το αρνείται, αλλά ο Κύριος ΜακΜάν είναι ο Βινς.
Πολλά από τα βίντεο
και τις φραστικές επιθέσεις που εξαπέλυσε σε άλλους,
τα είχα υποστεί εγώ στην πραγματικότητα.
"Ποτέ δεν θα το έλεγα αυτό".
"Θα το έλεγες. Το έχεις πει σ' εμένα".
Ο Μπρους ισχυρίζεται
ότι έχει υποστεί τέτοια συμπεριφορά στην πραγματική ζωή.
Έχω πολύ μεγάλο πάθος για τη δουλειά μας
και ορισμένες φορές αυτό το πάθος είναι υπερβολικό.
Ίσως ενίοτε να μην έχω όρια.
Ο χαρακτήρας του Κυρίου ΜακΜάν μοιάζει πολύ στον Βινς,
αλλά προφανώς είναι παρατραβηγμένος.
Οι καλύτεροι χαρακτήρες
είναι όσοι υποδύθηκαν τον εαυτό τους με την ένταση στο τέρμα.
Ο Στόουν Κολντ ήμουν εγώ με την ένταση στο τέρμα.
Κι ο Βινς το ίδιο.
Στην καλή μυθοπλασία υπάρχει μια λεπτή διαχωριστική γραμμή
μεταξύ πραγματικότητας και αφήγησης.
Ο Βινς λάτρευε να κάνει δυσδιάκριτα τα όρια πραγματικότητας και μυθοπλασίας.
Όλα αυτά τα χρόνια πολλοί μπέρδευαν
τον τηλεοπτικό μου χαρακτήρα με τον εαυτό μου.
Παλιά με ενοχλούσε πολύ. "Δεν είμαι εγώ αυτός".
Ώσπου συνειδητοποίησα ότι δεν έχει σημασία τι θέλεις,
ούτε πώς θες να σε βλέπουν.
Έτσι σε βλέπουν. Η αντίληψη είναι η πραγματικότητα.
Δεν μπορείς να αλλάξεις το πώς σε βλέπουν.
Και με τα δύο χέρια!
Αγνό μίσος ωθεί τον Κύριο ΜακΜάν.
Η δυναμική Όστιν και ΜακΜάν ήταν απίστευτα καλή.
Μπορείς να πεις ότι είναι η μεγαλύτερη κόντρα στην ιστορία της πάλης.
Η άνοδος του Στόουν Κολντ Στιβ Όστιν και η κόντρα του με τον Μίστερ ΜακΜάν
έφεραν τεράστια νούμερα τηλεθέασης στην WWE
και έβαλαν τέλος στις 83 εβδομάδες της WCW.
ΜΠΡΑΪΑΝ ΓΚΙΓΟΥΕΡΤΣ
Και τελικά σαν τσουνάμι κατέκτησε τον χώρο της επαγγελματικής πάλης.
Έκανε πάταγο.
Θα ακουστεί σαν να αποθεώνω τον εαυτό μου και σαν να είμαι καβαλημένος, αλλά...
Ο Βινς πήρε τη συνταγή μας, αποφάσισε ότι θα την εφάρμοζε,
αλλά ότι θα την εφάρμοζε καλύτερα.
Και τα κατάφερε.
Ήταν πολλά αυτά που κάναμε στην WCW και που τελικά αντέγραψε η WWE.
Η DX δεν ήταν τίποτε παραπάνω από ένα ομοίωμα της nWo.
Ο Κύριος ΜακΜάν ήταν ομοίωμα
του κακού Έρικ Μπίσοφ, του σατανικού αφεντικού.
Αυτό πρέπει να το παραδεχτείς, Βινς. Με αντέγραψες κανονικά.
Παραδέχομαι ότι το έκανες καλύτερα. Αλλά ποιος το έκανε πρώτος;
Αν ο Έρικ Μπίσοφ πιστεύει ότι έπαιξε τον χαρακτήρα του κακού πρώτος,
εντάξει.
Αν ισχύει πάντως, δεν τον έπαιξε καλά.
Μπράβο του.
Η WWE θα κέρδιζε αναπόφευκτα.
Ο Βινς ΜακΜάν είναι πολύ ανταγωνιστικός και μεγάλος μαχητής.
Θα είχε κάνει τα πάντα για να κερδίσει εκείνον τον πόλεμο.
Εγώ δεν ανταποκρίθηκα στις προσδοκίες. Δεν εστίαζα στη δημιουργικότητα.
Η πλοκή της nWo είχε παλιώσει πλέον.
Δεν είχε ενδιαφέρον.
Ό,τι γινόταν στην WWE με τον Κύριο ΜακΜάν και τον Στιβ Όστιν
ήταν καινούργιο, είχε ενδιαφέρον.
Και το κοινό μετατοπίστηκε κι άρχισε να βλέπει τι έκαναν αυτοί.
Το μεγάλο λάθος του Έρικ ήταν που νόμιζε
ότι θα συνέχιζε να προηγείται αν κρατούσε τους ίδιους.
Στην πάλη όλοι έχουν ημερομηνία λήξης. Πρέπει να βγάλεις νέους σταρ.
Ο Βινς έβγαζε σταρ επειδή έπρεπε.
Τελεία και παύλα, επειδή το λέει ο Στόουν Κολντ!
Ο Βινς στάθηκε πολύ τυχερός. Ο Όστιν είχε απίστευτη επιτυχία.
Κι εμφανίζεται ο Ντουέιν Τζόνσον.
Μυρίζετε τι μαγειρεύει ο Δε Ροκ;
Καλωσορίζουμε έναν από τους ταχύτερα ανερχόμενους, τον Δε Ροκ.
Ας ξεκινήσουμε με το ιστορικό σου. Εμφανίστηκες ως κληρονόμος...
Παππούς μου ήταν ο Χάι Τσιφ Πίτερ Μαϊβία.
Από πολλές απόψεις ήταν ο άνθρωπος που έβαλε στο επίκεντρο τη Σαμόα
και τους Σαμοανούς αθλητές.
Από τη Σαμόα
ο Χάι Τσιφ Πίτερ Μαϊβία!
Ο παππούς μου πάλευε για τον Βινς ΜακΜάν τον πρεσβύτερο.
Κι ο πατέρας μου τη δεκαετία του '80.
Ο Ρόκι Τζόνσον ο Σόουλμαν.
Αυτός κι ο Τόνι Άτλας έγιναν το πρώτο δίδυμο μαύρων πρωταθλητών.
Ο Δε Ροκ ήταν φτυστός ο πατέρας του. Περπατούσε το ίδιο, ντυνόταν το ίδιο.
Τον μπέρδευες με τον Ρόκι Τζόνσον.
Τον Βινς ΜακΜάν Τζούνιορ τον γνώρισα όταν ήμουν 11 χρόνων.
Είπε "Χαίρω πολύ". Με σφιχτή χειραψία κοιτάζοντάς με κατάματα.
Δεν θα το ξεχάσω ποτέ.
Έρχεται ένας νεοφώτιστος, που έχει αρχίσει και κάνει όνομα,
ο Ρόκι Μαϊβία.
Όταν ήρθε, τον προωθήσαμε πολύ
ως παλαιστή τρίτης γενιάς που θα λατρέψεις.
Θα κάνει πάταγο.
Ο πρώτος σούπερ σταρ τρίτης γενιάς.
Τους τον πλασάραμε όσο δεν πήγαινε.
Ακούτε; Φωνάζουν "Ο Ρόκι είναι ξεφτίλας!"
Ο Ρόκι είναι ξεφτίλας!
Τον μισούσαν.
ΞΕΦΤΙΛΑΣ ΡΟΚΙ!
Πιστεύω ότι το κοινό θεωρούσε
ότι του είχε χαριστεί η ευκαιρία.
Και όσο σκληρά κι αν δούλευε ο Ντουέιν,
στην αρχή ο κόσμος τον γιούχαρε.
Βαρέθηκα να ακούω για τον πατέρα του Ρόκι Μαϊβία.
Ο Ρόκι είναι ξεφτίλας!
Οι θαυμαστές τον μισούσαν, επειδή η WWE επέμενε να μας αρέσει.
Έπρεπε να γίνει κακός και να αναγνωρίσει ότι το κοινό τον γιουχάιζε,
για να τον αγαπήσουν τελικά.
Είμαστε οι Nation of Domination!
Οι Nation of Domination ήταν μια φατρία
της οποίας η βάση ήταν η περηφάνια για το χρώμα σου
και για την αντίσταση στο σύστημα.
Το νεότερο μέλος των Nation of Domination, ο Ρόκι Μαϊβία!
Μίλησα με τον Βινς και είπα
"Θέλω την ευκαιρία να πω για ποιον λόγο μπαίνω στους Nation of Domination".
Και μου είπε "Εντάξει".
Τρεις λέξεις έχω να σας πω.
"Ψόφα, Ρόκι, ψόφα".
Αυτή είναι η ευγνωμοσύνη που εισέπραξα από εσάς.
Είπα "Δεν αφορά το χρώμα.
Αφορά τον σεβασμό. Αφορά το ότι σας σπάω στο ξύλο".
Δεν αφορά το χρώμα του δέρματός μου. Είναι θέμα σεβασμού.
Ενίοτε στη ζωή έρχεται μια στιγμή
όπου γίνεται μια μετατόπιση και κουμπώνεις.
Και συνειδητοποιείς ότι υπάρχει μεγάλη δύναμη πίσω απ' αυτό.
Ο Ρόκι Μαϊβία είναι πολλά και διάφορα, αλλά ξεφτίλας δεν είναι!
Και με τη μία, σε έναν μήνα, έγινα ο κορυφαίος κακός της εταιρείας.
Μυρίζετε τι μαγειρεύει ο Δε Ροκ;
Συζητούσα με τον Βινς και μου είπε
"Θα σε κάνω πρωταθλητή της WWE".
Λαβή σαρπσούτερ!
ΝΟΕΜΒΡΙΟΣ 1998
Σαρπσούτερ!
Θα χτυπήσει το καμπανάκι!
Του είπα "Είναι μεγάλη υπόθεση.
Είμαι ο πρώτος πρωταθλητής χρώματος της WWE".
Και μου είπε "Το ξέρω, αλλά εγώ δεν το βλέπω έτσι".
Η φιλοσοφία του Βινς ήταν και συνεχίζει να είναι
"Δεν με νοιάζει το χρώμα σου, δεν πα' να 'σαι μαύρος, πράσινος ή μοβ.
Δεν πα' να 'σαι μονόκερος, χέστηκα.
Εάν κι εφόσον βγάζεις λεφτά, θα γίνεις πρωταθλητής".
Δεν έχει να κάνει με το χρώμα. Δεν είναι ρατσισμός, μπίζνα είναι.
Δεν βλέπει μαύρους, ούτε λευκούς. Βλέπει μόνο το χρώμα του χρήματος.
ΔΕ ΡΟΚ
Όσοι έζησαν την WWE εκείνης της εποχής, της εποχής Attitude,
έζησαν μια ξεχωριστή εποχή πραγματικά,
γιατί ό,τι μπορούσες να φανταστείς μπορούσαμε να το κάνουμε.
Και το κάναμε.
Βοηθήστε τον! Θεέ μου!
Κοιτάξτε!
Τι κρατάει;
Η εποχή Attitude ήταν κανονικό κίνημα.
Όπου κι αν πήγαινες, έβλεπες Όστιν 3:16,
έβλεπες DX.
- Πάρ' τα! - Ναι!
Έβλεπες τον Δε Ροκ.
Όλοι συμμετείχαν.
Ήταν τόσο δημοφιλείς, που τα προϊόντα πωλούνταν παντού.
Ασκούσαν επιρροή στη γενική κουλτούρα.
Θα έχουμε φιλοξενούμενους μερικούς σούπερ σταρ της WWE.
Κυρίες και κύριοι, o Δε Ροκ.
Καλέσατε τον Δε Ροκ να μιλήσει στο Εθνικό Συνέδριο Ρεπουμπλικανών;
ΠΡΟΕΔΡΟΣ Ο ΡΟΚ
Υποδεχτείτε τον έναν και μοναδικό Τριπλ Έιτς.
Οι περισσότεροι της εποχής Attitude από εκεί που ήμασταν
κάτι τύποι στην τηλεόραση που μας αναγνώριζαν ενίοτε,
δεν μπορούσαμε να πάμε πουθενά.
Η κατάσταση γινόταν ανεξέλεγκτη.
Βγάζουν περισσότερα λεφτά τώρα,
αλλά η δημοτικότητά τους τότε απογειώθηκε.
Είναι το ψυχαγωγικό φαινόμενο της δεκαετίας του '90.
Μια βιομηχανία δισεκατομμυρίων δολαρίων,
που σπάει τα κοντέρ στην τηλεθέαση,
ένα άθλημα, περίπου,
που προσελκύει περισσότερους εφήβους
απ' ό,τι το φούτμπολ της Δευτέρας ή το πρωτάθλημα μπέιζμπολ.
Από εκείνη την εποχή υπάρχουν όμορφες αναμνήσεις,
γιατί η πάλη ήταν όντως της μόδας τότε.
Από άποψη εμπορευσιμότητας,
το προϊόν που προσέφεραν ήταν εκπληκτικό, είχε πέραση.
Από ηθικής άποψης, σε κάποιους προκαλούσε δυσαρέσκεια.
Είναι γεγονός ότι στην πάλη συρρέουν εκατομμύρια θαυμαστές.
Αλλά εγείρονται σοβαρά ερωτήματα,
ως προς τη βία και το άσεμνο σεξουαλικό περιεχόμενο.
Οι διοργανωτές την αποκαλούν οικογενειακή ψυχαγωγία.
Αλλά αν δεν έχετε δει αγώνες από κοντά ή από την τηλεόραση, δείτε.
Θα πάθετε σοκ.
Ως ερμηνευτές επιδιώκαμε τις μεγαλύτερες αντιδράσεις.
Και βλέπαμε ότι εισπράτταμε μεγαλύτερες αντιδράσεις.
Γι' αυτό αποφασίσαμε να είμαστε προκλητικοί.
Δύο λέξεις σου 'χω.
Πάρ' τα!
Είχε πλάκα, είχαμε ελευθερία.
Αλλά βλέπεις τώρα ορισμένα βίντεο στο ίντερνετ και λες
"Πώς μας άφησαν να κάνουμε κάτι τέτοιο;"
Διάλεξε όποιο τσουλάκι θέλεις.
Οι επικριτές λένε ότι η WWE δοκιμάζει τα όρια της καλαισθησίας.
Αυτός που έχει κατακρίνει περισσότερο τον ΜακΜάν
είναι ο αρθρογράφος της New York Post, ο Φιλ Μάσνικ.
Ήξεραν ότι μπορούσαν να κάνουν ό,τι ήθελαν.
Όχι οτιδήποτε, τα πάντα.
ΦΙΛ ΜΑΣΝΙΚ
Και το παρατράβηξαν όσο τους έπαιρνε.
"Θα πέσουμε χαμηλά, μετά θα πέσουμε πιο χαμηλά.
Και μετά ακόμη πιο χαμηλά".
Μπορεί να είχαμε πλέον αποκλίνει απ' το περιεχόμενο που προσφέραμε πριν,
αλλά παρέμενε οικογενειακό θέαμα.
Δεν είχαμε θανάτους.
ΘΑΜΜΕΝΟΙ ΖΩΝΤΑΝΟΙ
Ο Δε Ροκ είναι στο φέρετρο!
Δεν είχαμε βιασμούς.
Βγες έξω, βιαστή!
Δεν χρησιμοποιήθηκαν μαχαίρια ούτε όπλα.
Παρόντες σε προσομοίωση ευνουχισμού.
Παραμένει οικογενειακό θέαμα.
Ίσως για μια οικογένεια ενηλίκων,
όχι για παιδιά.
Υπήρχε διγλωσσία.
Έλεγαν "Δεν κάνουμε μάρκετινγκ σε παιδιά", ενώ το κοινό ήταν παιδιά.
Κάποιοι έλεγαν "Έχετε ευθύνη να μην είστε κακή επιρροή στα παιδιά".
Έλεγαν "Δεν απευθυνόμαστε πια σε παιδιά". Εντάξει, μας πείσατε.
Νομίζω ότι απευθύνονταν κυρίως σε νεαρούς άντρες.
Φιγούρες δράσης, κούκλες.
Δεν τις αγοράζουν ενήλικες. Είναι για οχτάχρονα και δεκάχρονα.
Τα παιδιά αγκάλιασαν την εποχή Attitude.
- Πάρ' τα! - Πάρ' τα!
Έβλεπαν κάτι που ίσως δεν έπρεπε να δουν.
Και γι' αυτό η εποχή Attitude μάλλον προσέλκυσε αρκετά παιδιά.
Θα άφηνα εγώ τα παιδιά μου να το δουν; Ναι, μάλλον.
Είναι ένα τέρας, είναι ένα εθνικό τέρας που πρέπει να εμποδιστεί.
Ο διευθυντής έχει δικαίωμα γνώμης.
ΒΙΝΣ ΜΑΚΜΑΝ
Κι εγώ το ίδιο.
Εμείς θέλουμε ολόψυχα οι γονείς και όλοι να ασκούν το δικαίωμα της επιλογής.
Στην Αμερική είμαστε. Ζήσε στον δικό σου κόσμο.
Δεν σου αρέσουμε; Άλλαξε κανάλι, μη μας βλέπεις.
Κοιτάξτε,
εγώ ήμουν ο πρώτος που υποστήριζε
"Δεν θα μεγαλώσουμε εμείς τα παιδιά σας, εσείς θα τα μεγαλώσετε".
"Αν η τηλεόραση τα επηρεάζει, εσείς φταίτε".
Τώρα που έχω πλέον μια κόρη...
Κάποιες φορές θα μπορούσαμε να είχαμε αποφύγει την ανάρμοστη συμπεριφορά
προς τις γυναίκες μας.
Κόψε το γελάκι και βγάλε το φουστάκι.
Θεέ μου!
Συνεχίζαμε να ξεπερνάμε τα όρια ως προς την αισθητική.
Είχαμε αμφιλεγόμενες στιγμές.
Σου πάει να πέφτεις στα γόνατα, Τσάινα. Μοιάζει η φυσική σου στάση.
Ήταν απίστευτη η εκμετάλλευση των γυναικών.
Αυτό πουλούσε, το κοινό ήταν άντρες.
Οι έφηβοι έτσι έβλεπαν τις γυναίκες.
Από πλευράς μάρκετινγκ ήταν τεράστια επιτυχία.
Οι γυναίκες της εποχής Attitude δεν θεωρούνταν παλαιστές.
Για οφθαλμόλουτρο τις είχαν τότε.
Η Σέιμπλ ήταν μια πρωτοπόρος ντίβα της WWE.
Ήξερε ποια ήταν η θέση της.
Την ξέρουν ως Σέξι Σέιμπλ,
αλλά συμμετείχε και αθλητικά στους αγώνες, το οποίο παραβλέπεται,
γιατί δεν ήταν φυσιολογικό ή αποδεκτό, δεν το έκαναν οι γυναίκες.
Στα τέλη της δεκαετίας '90 βλέπαμε Τζέρι Σπρίνγκερ.
Πάνω που νομίζατε ότι τα είχατε δει όλα, απ' το κακό στο χειρότερο.
Ήταν η εποχή των τηλεοπτικών σκουπιδιών. Ο Χάουαρντ Στερν έκανε επιτυχία.
Θέλω να πάρω και τις τις τρεις.
Η εποχή Attitude ήταν αντανάκλαση του τι συνέβαινε στον κόσμο.
Η κοινωνία τότε ήταν πολύ πιο σέξι και το αντικατοπτρίζαμε με κάθε τρόπο.
Ορισμένες επιλογές...
Οι αγώνες με εσώρουχα μόνο δεν νομίζω ότι θα περνούσαν σήμερα.
Εκείνη την εποχή αυτό έκανε η τηλεόραση.
Ο Βινς ΜακΜάν ανήκει στην εποχή του.
Η διαφορά είναι ότι βρίσκεται σε μια ξεχωριστή θέση,
από την οποία ενισχύει αυτές τις τάσεις,
αντί να τις αμφισβητεί ή να τις αλλάζει και να τις μεταμορφώνει σε κάτι άλλο.
Γενικά ακολουθούσαμε όσα εξελίσσονταν στον χώρο της ψυχαγωγίας.
Και πολλές φορές το μεγαλύτερο μερίδιο,
τη μεγαλύτερη τηλεθέαση την έκαναν οι γυναίκες.
Με ποσοστά πολύ μεγαλύτερα από σημαντικούς αγώνες.
Θεωρούσαμε ότι έπρεπε να είμαστε ακραίοι, γιατί αυτό έκανε τότε η τηλεόραση.
Και μεταδίδουμε ζωντανά.
Και ο Βινς δεν μπορεί να κάνει τίποτα γι' αυτό.
Πάντα θέλαμε να υπηρετούμε το κοινό μας και αυτό κάναμε.
Και φυσικά ίσως να το παρατραβήξαμε σε ορισμένες περιπτώσεις.
Εκ των υστέρων ξέρεις ότι είχε ξεφύγει,
λες "Αυτό δεν έπρεπε να το κάνω" ή "Ήταν εντελώς ανάρμοστο".
Και ήταν.
Ποιος είναι χειρότερος; Αυτός που το έκανε ή αυτός που το λάτρεψε;
Δεν ξέρω.
Καλώς ήρθατε στο War Zone.
Είμαι ο Τζιμ Ρος κι είμαι με τον Τζέιμς Κορνέτ δίπλα στο ρινγκ.
Ο ιδιοκτήτης της World Wrestling Entertainment...
Όουεν Χαρτ,
σε διατάζω να εμφανιστείς στο ρινγκ
τώρα αμέσως.
Να τος, έρχεται.
Ναι, αλλά θα δηλώσει έτοιμος να υπηρετήσει ή έτοιμος να δείρει;
Μετά το θέμα με τον Μπρετ Χαρτ,
ρώτησα τον Όουεν αν ήθελε να μείνει ή αν ήθελε να φύγει με τον Μπρετ.
Μου είπε ότι ήθελε να μείνει.
Ήρθε η ώρα να κάνω αυτό που πρέπει,
δηλαδή να μείνω εδώ που είμαι, στη World Wrestling Entertainment.
Όταν πήγα στην WCW και ο Όουεν έμεινε, τίποτε πλέον δεν ήταν ίδιο.
Νόμιζε ότι είχα θυμώσει.
Αν μη τι άλλο, τον λυπόμουν.
Και ένιωθα άσχημα, γιατί είχε βρεθεί σε δύσκολη θέση.
Ο Όουεν δεν είχε ανακατευτεί με εμένα και με τον Βινς,
αλλά θα το πλήρωνε.
Κατά κάποιον τρόπο ταπείνωναν τον χαρακτήρα του
όσο πιο συχνά μπορούσαν για αρκετό καιρό, για να με εκδικηθούν.
Η υπόθεση ότι κάναμε κάτι κατά του Όουεν επειδή είχε φύγει ο Μπρετ
λέει πολλά για τον εγωισμό του Μπρετ.
"Σοβαρά, Μπρετ; Για ποιον λόγο;
Δεν ασχολούμαστε, έφυγες. Προσπαθούμε να αναδείξουμε τον Όουεν".
Τι; Τι είναι αυτό;
Τελικά έγραψαν ένα σενάριο για τον Όουεν, θα γινόταν ξανά ο Μπλου Μπλέιζερ,
ένας ατσούμπαλος ήρωας.
Η 23η Μαΐου '99.
Πες μας για εκείνη τη μέρα.
Ο Όουεν.
Θα περάσουμε τώρα σε συνέντευξη που δόθηκε λίγο νωρίτερα.
Έχουμε προβλήματα.
Μπλου Μπλέιζερ, έχεις μεγάλο αγώνα.
Ήμασταν ζωντανά και προβάλαμε μαγνητοσκοπημένη συνέντευξη του Όουεν.
Θα κατεβάζαμε τον Όουεν από ψηλά, θα κατέβαινε με σχοινί από την οροφή.
Ο Όουεν θα πετούσε, όπως είχαμε ξανακάνει, απ' τη στέγη του κτιρίου.
Βλέπω τη μαγνητοσκοπημένη συνέντευξη και κάποιος λέει
"Ο Όουεν είναι στο ρινγκ".
Και λέω "Τι στο καλό κάνει;"
Είχα αγώνα και ένιωσα κάτι.
Κάτι με κατέλαβε
και σκέφτηκα "Έχει συμβεί κάτι κακό, το νιώθω".
Κυρίες και κύριοι, στις ζωντανές μεταδόσεις
συμβαίνουν απρόοπτα.
Και ενίοτε είναι δυσάρεστα.
Ο Μπλου Μπλέιζερ, δηλαδή ο Όουεν Χαρτ,
θα έκανε μια πολύ θεαματική είσοδο σαν υπερήρωας από τη στέγη
και κάτι πήγε πολύ στραβά.
Ευτυχώς που, για το καλό των θεατών, είχαμε συσκότιση.
Και δεν το είδαν. Πάλι καλά.
Όταν άναψαν τα φώτα, είδαν τον Όουεν στο ρινγκ
και το ιατρικό προσωπικό μαζί του.
Αναρωτιόμασταν αν ο Όουεν ήταν ζωντανός.
Πρέπει να ήταν.
Ο Τζέρι Λόλερ επέστρεψε.
Εξηγούσα στο κοινό ότι δεν αποτελεί μέρος του προγράμματος.
Κανονικά προσφέρουμε ψυχαγωγία, αλλά αυτήν τη στιγμή όχι.
Όχι, και είναι ζόρικα τα πράγματα.
Ο Τζέρι Λόλερ γύρισε και είπε "Μπρους, νομίζω ότι πέθανε".
Κι εγώ είπα "Όχι".
Είπα "Πώς το ξεστομίζεις αυτό;"
Ο αστυνομικός που ήταν δίπλα μου πήρε παραπέρα εμένα και τον Βινς
και μας είπε ότι είχαν δηλώσει επίσημα τον θάνατό του.
Βρίσκομαι
στη δυσάρεστη θέση
να σας ενημερώσω ότι ο Όουεν Χαρτ πέθανε.
Ο Όουεν Χαρτ σκοτώθηκε σε ένα τραγικό δυστύχημα απόψε.
Η απόφαση
που έπρεπε να πάρω ήταν αν θα συνεχιζόταν η παράσταση.
Το διά ζώσης κοινό δεν είδε τι έγινε.
Αν το είχε δει, προφανώς έπρεπε να το ακυρώσω.
Δεν το ανακοίνωσε στο στάδιο, γιατί δεν το θεώρησε σωστό.
Είχαν έρθει να παρακολουθήσουν έναν θέαμα, όχι να δουν κάποιον να πεθαίνει.
Κι εγώ ως επιχειρηματίας είπα
"Εντάξει, συνεχίζουμε. Η παράσταση συνεχίζεται".
Πρώτα απ' όλα, Όουεν Χαρτ, προσεύχομαι για εσένα.
Κι εγώ το ίδιο.
Βαλ Βένις, έχεις βάλει στο μάτι αυτά τα μωράκια,
αλλά σου 'χω νέα.
Είναι δικά μου αυτά τα μωράκια, πάντα ήταν.
Δεν έπρεπε να είχαν συνεχίσει.
Ένας συνάδελφός σου μόλις πέθανε.
Πραγματικά πέθανε μέσα σε αυτό το ρινγκ,
που είναι βαμμένο με το αίμα του, κι εμείς βγαίνουμε να παλέψουμε,
μπροστά σε ένα κοινό που δεν το ξέρει καν, ενώ είμαστε στεναχωρημένοι.
Η δουλειά σου είναι ψυχαγωγία.
Επέτρεψες να συνεχιστεί η ψυχαγωγία, με το αίμα του Όουεν Χαρτ στο ρινγκ.
Ίσως είναι ασέβεια απέναντί του.
Υπήρξαν πολλά αρνητικά σχόλια ως προς το αν έπρεπε να είχε συνεχιστεί.
Ξέρω πολύ καλά από τους εμπλεκόμενους παλαιστές
ότι το φορείο με τον αδερφό μου πέρασε δίπλα απ' τους παλαιστές,
τους οποίους έσπρωχναν να βγουν, τους έλεγαν "Πήγαινε, βγαίνεις".
Λογικό είναι να νιώθει έτσι ο Μπρετ, αδερφός του ήταν.
Είχε κάθε δικαίωμα να πει οτιδήποτε αρνητικό για την εταιρεία μας.
Αν ο Βινς ΜακΜάν είχε ρίξει τον Σέιν ΜακΜάν από τη στέγη
κι είχαν σκορπίσει τα μυαλά του, δεν θα σκούπιζε για να συνεχίσει.
Κι εγώ να ήμουν, όχι απλώς ο γιος μου,
κι εγώ να ήμουν αυτός του οποίου τα μυαλά είχαν σκορπίσει,
θα ήθελα να συνεχιζόταν το θέαμα.
Μαζέψτε με, η παράσταση συνεχίζεται.
Θα το έκανα αν ήμουν εγώ. Ακόμη και σήμερα.
Μου ήταν πολύ δύσκολο να το συνειδητοποιήσω τότε,
γιατί σκεφτόμουν συνέχεια
ότι ίσως τον δολοφόνησαν για να με εκδικηθούν.
Στις 10:01 π.μ. σήμερα
ο νομικός μου εκπρόσωπος κατέθεσε μήνυση για τον θάνατο εξ αμελείας του άντρα μου.
Ως προς τον Όουεν, κάναμε εξωδικαστικό συμβιβασμό με τη σύζυγό του.
Και μετά ανακαλύψαμε, κάτι που πιστεύαμε εξαρχής,
ότι δεν φταίγαμε εμείς.
Δυστυχώς ο εξοπλισμός που χρησιμοποιούσαν ήταν ελαττωματικός.
Ο κατασκευαστής το ήξερε.
Κάναμε αγωγή στον κατασκευαστή.
Ο Βινς και η WWE βρέθηκαν στο επίκεντρο έρευνας για πολύ καιρό.
Μου τηλεφώνησε ένας αστυνομικός της Αστυνομίας του Κάνσας Σίτι.
"Σ' το είχα υποσχεθεί, πήρα να σου πω ότι δεν υπάρχει εγκληματική ενέργεια.
Ήταν ένα φρικτό δυστύχημα".
Κι όταν το άκουσα, είπα μέσα μου "Εντάξει, είναι δυστύχημα".
Και πιστεύω ότι κατά βάθος συγχώρεσα τον Βινς.
Είχα πολλά θέματα με τον Βινς,
αλλά σε επαγγελματικό επίπεδο, όχι σε προσωπικό.
Θα υπάρξουν αλλαγές στην πάλη εξαιτίας αυτού;
Το ελπίζω.
Δεν είμαστε εντελώς αντίθετοι με τον χώρο της πάλης,
αλλά μας έχει απογοητεύσει η ακραία κατεύθυνση που έχει πάρει
αυτά τα δύο χρόνια.
Είναι κρίμα που οι οπαδοί έχουν γίνει σαν αγριόσκυλα
που θέλουν όλο και περισσότερα.
Εκείνη την εποχή όλοι ξεπερνούσαμε τα όρια.
Προσοχή!
Όλοι ήταν πρόθυμοι να κάνουν τα πάντα.
Κανείς δεν λέει "Δεν θέλω να το κάνω" ή "Είναι επικίνδυνο".
Αλλά κάποια στιγμή λες "Ως εδώ".
Φωτιά! Σβήστε τη!
Θέλουμε να δώσουμε στους φαν αυτό που θέλουν.
Μπορεί τώρα να το παρατραβάμε όσο μπορούμε,
αλλά ποιος ξέρει αν αυτό θα ισχύει στο μέλλον;
Τι λες τώρα!
ΤΟ 2000 Η ΜΑΡΘΑ ΧΑΡΤ ΚΑΤΕΛΗΞΕ ΣΕ ΣΥΜΒΙΒΑΣΜΟ ΜΕ ΤΗΝ WWE.
ΤO 2003 Η WWE ΚΑΤΕΛΗΞΕ ΣΕ ΣΥΜΒΙΒΑΣΜΟ ΜΕ ΤΗΝ ΚΑΤΑΣΚΕΥΑΣΤΡΙΑ ΕΤΑΙΡΕΙΑ
ΤΟΥ ΕΞΟΠΛΙΣΜΟΥ ΤΟΥ ΟΟΥΕΝ.
Υποτιτλισμός: Μάρθα Λυρώνη